stanford-oval/wikipedia huggingface dataset:
אורדינריוס

אורדינריוס (בלטינית: ordinarius) הוא תואר המשמש בכנסייה הקתולית לתיאור נציג הכמורה הבכיר ביותר במקום מוגדר. נציג האפיפיור יכול להיות ארכיבישוף, בישוף הדיוקסיה(אנ'), ויקאר כללי(אנ') או נושא תפקיד אחר. התואר אורדינריוס היה בשימוש כאחד מכינויו של הקונסול ברומא העתיקה בשנה הראשונה שלאחר בחירתו, ואומץ על ידי הכנסייה.
בסמכותו של אורדינריוס לחוקק חוקים שאינם סותרים חוקים הכתובים באחד מקודקסי החוקים של הכנסייה, לפרש חוקים קיימים, לשפוט על פי חוקים קיימים ולאכוף אותם.
ההצדקה התאולוגית/מוסרית לכוחו של האורדינריוס היא האמונה שישו נתן לפטרוס את מפתחות השמיים, ומכאן עליונותו של פטרוס(אנ'). מפטרוס הגיעה הסמכות לאפיפיור (ממלא המקום) שהאציל זמנית את הסמכות לנושא התפקיד הבכיר הפועל בשמו.
בכנסייה המזרחית נקרא בעל תפקיד זה היררך (ἱεράρχης).
מהכנסייה זלג התואר גם לשלטון האזרחי, לתיאור נושא המשרה הבכיר, בעל הסמכות הגבוהה במקום, לאוניברסיטאות לתיאור הפרופסור הבכיר שבסמכותו להחליט החלטות.
הגדרות וסמכויות אורדינריוס העדכניות נמצאות בחוק 134, סעיף 1 של קוד החוקים של 1983(אנ') השייך למשפט הקאנוני
 בתרגום חופשי: "בנוסף על האפיפיור (Romanum Pontificem) תפקיד אורדינריוס במשמעותו בחוק זה יכול להיות בישוף, או נושאי משרה אחרים, אשר, גם אם רק באופן זמני, ממונים על כנסייה או קהילה שוות ערך כפי המוגדר בסעיף 369. כמו גם אלה שיש להם כוח מבצעי כמו ויקארים. בנוסף תינתן סמכות זאת לממונים העיקריים של מוסדות דת, מסדרי נזירים או אגודות דתיות, עבור חבריהם. ובתנאי שבחיי היום-יום יש לנשאי תפקיד אלו כוח מבצעי."
הערות שוליים

↑  Nomine Ordinarii in iure intelleguntur, praeter Romanum Pontificem, Episcopi dioecesani aliique qui, etsi ad interim tantum, praepositi sunt alicui Ecclesiae particulari vel communitati eidem aequiparatae ad normam can. 368, necnon qui in iisdem generali gaudent potestate exsecutiva ordinaria, nempe Vicarii generales et episcopales; itemque, pro suis sodalibus, Superiores maiores clericalium institutorum religiosorum iuris pontificii et clericalium societatum vitae apostolicae iuris pontificii, qui ordinaria saltem potestate exsecutiva pollent.
| --- | --- |
בקרת זהויות :  NLI: 987007550945305171  LCCN: sh85095383
אוסטין ויקטוריה

| --- | --- |

אוסטין ויקטוריה דגם De Luxe, שנת 1973
 מאפיינים כלליים
 נקרא גם:  Austin Apache
 יצרן:  British Leyland Motor Corporation Ltd (BLMC)
 שנות ייצור:  1971–1978
 הרכבה:  בריטניה בריטניה  ספרד ספרד (בשנים 1972–1975)
 מודל קודם:  אוסטין 1100
 סיווג:  מכונית משפחתית
 אורך:  4,060 מ"מ
 רוחב:  1,530 מ"מ
 גובה:  1,340 מ"מ 
 משקל:  844 ק"ג
 בסיס גלגלים:  2,370 מ"מ
 מפרט טכני
 מנוע:  4 צילינדרים, בטור, 1,275 סמ"ק המפיק 62 כ"ס ב-5,250 סל"ד, יחס דחיסה 8.8:1 (מנוע מסוג "1275 A-Series engine")  4 צילינדרים, בטור, 1,275 סמ"ק המפיק 75 כ"ס ב-5,800 סל"ד,  (מודל TC, יוצר משנת 1973)
 הילוכים:  תמסורת ידנית - 4 מהירויות  תמסורת אוטומטית - 3 מהירויות
 מהירות מרבית:  145 קמ"ש (לדגם Apache) 155 קמ"ש (לדגם TC)  137 קמ"ש (לדגם Apache תמסורת אוטומטית)
 צריכת דלק:  8.9 ליטר ל-100 ק"מ (לדגם Apache) 10.1 ליטר ל-100 ק"מ (לדגם TC)  9.3 ליטר ל-100 ק"מ (לדגם Apache תמסורת אוטומטית)
 מעצב:  Giovanni Michelotti  Sir Alec Issigonis
 
אוסטין ויקטוריה (באנגלית: Austin Victoria) היא מכונית משפחתית, מתוצרת יצרנית הרכב הבריטית "British Leyland Motor" Corporation Ltd (BLMC)" אשר יוצרה בין השנים 1971–1978.
אוסטין ויקטוריה

דגם ה-"אוסטין ויקטוריה" הוגדר כדגם משפחתי קומפקטי, 4 דלתות.
דגם ה-"אוסטין ויקטוריה" יוצר ב-ספרד על ידי חברת המכוניות הספרדית "Automóviles de Turismo Hispano Ingleses", בשנים 1972–1975.
דגם ה-"אוסטין ויקטוריה" יוצא ל-דרום אפריקה בכמות של 21,655 יחידות, ("Austin Apache").
אוסטין ויקטוריה > תאוצות דגמי "אוסטין ויקטוריה"

תאוצת "אוסטין ויקטוריה" דגם "TC" בין 0–100 קמ"ש היא 14.4 שניות.
תאוצת "אוסטין ויקטוריה" דגם "Apache" בין 0–100 קמ"ש היא 18.4 שניות.
תאוצת "אוסטין ויקטוריה" דגם "Apache" תמסורת אוטומטית, בין 0–100 קמ"ש היא 21.1 שניות.
דגמי "אוסטין ויקטוריה" שיוצאו ל-דרום אפריקה

Apache - מנוע 1,275 סמ"ק המפיק 62 כ"ס.
Apache TC - מנוע 1,275 סמ"ק המפיק 75 כ"ס, (דגם מהודר: גג ויניל, הגה ספורטיבי).
תמונות

אוסטין ויקטוריה, שנת 1973
אוסטין ויקטוריה, שנת 1973
אוסטין ויקטוריה, שנת 1973
אוסטין Apache דגם TC (צולם בדרום-אפריקה)
אוסטין ויקטוריה, שנת 1973
ראו גם

אוסטין 12
אוסטין A30
אוסטין 3 ליטר
אוסטין 1100
אוסטין דה לוקס
אוסטין מקסי
אוסטין קיימברידג'
הערות שוליים

↑  אוסטין ליילנד אפאץ 1971-1978
2.^ Jump up to: a b Auto Data Digest 1981, Randburg, South Africa: Mead & Mcgrouther, 1981, p. 302, archived from the original on 2012-03-08, retrieved 2010-12-27
↑  אוסטין ויקטוריה - דגמים 1971 Austin Apache Automatic specs and performance (ang.). automobile-catalog.com. [dostęp 09-10-2011].
אירופוניים

קבוצת כלי נגינה אירפוניים
כלי נגינה אירופוני הוא כלי נגינה אשר הפקת הצליל בו נעשית על ידי הרעדת אוויר, ללא עזרת ממברנה או מיתר ומבלי שתהודת גוף כלי הנגינה עצמו תתרום רבות לצליל. סיווג זה הוא אחד מארבעת הסיווגים העיקריים של כלי הנגינה לפי שיטת החלוקה המקורית של הורנבוסטל־זקס.
חלוקה משנית

שיטת הורנבוסטל־זקס מפצלת סיווג זה לשתי קבוצות עיקריות:
אירופוניים חופשיים – כלים בהם האוויר הרועד אינו נמצא בתוך הכלי עצמו. לדוגמה – מפוחית.
כלי נשיפה – כלים בהם האוויר רועד בתוך גוף הכלי. בקבוצה זו נמצאים כמעט כל כלי הנשיפה המערביים. לדוגמה – חליל או אבוב.
בנוסף לכך, גם משרוקית הקיטור המשמשת באוניות ובקטרי קיטור עשויה להיחשב כלי אירופוני.
אירופזאורוס

| אירופזאורוס |
| --- | --- |
שלד במוזיאון בציריך, שוויץ  איור של אירופזאורוס בסביבתו
תקופה
יורה עליון, 154 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: אירופזאורוס
מין:: Europasaurus holgeri
שם מדעי
 Europasaurus

אירופזאורוס (שם מדעי: Europasaurus; מילולית: "דינוזאור אירופי") הוא סוג של דינוזאור אוכל צמחים ממשפחת הברכיוזאוריים שחי ביורה העליון לפני 154 מיליון שנה.
מאפיינים

סוג זה התגלה בגרמניה, במחצבה בקרבת העיר הנובר ב-1998 ולאחר עבודת חוקרים שחילצו את עצמותיו עד לשנת 2000. הוא תואר ב-2006 בידי החוקר אוקטביו מתאוס (אנ') ונכלל בו מין יחיד: Europasaurus holgeri. הממצאים כללו שרידי גולגולת ולסתות וכן שרידי חוליות וצלעות. סך הכל התגלו 10 פרטים משומרים. ב-2012 עד 2014 החלה עבודת חפירה נוספת באזור שחשפה מעל 3,000 עצמות אשר השתייכו לכ-20 פרטים חדשים.
האירופזאורוס היה אחד מהקטנים שבבני משפחתו שכללה מינים גדולים מאוד, ביניהם הברכיוזאורוס והג'ירפטיטאן. בהשוואה לעצמות קמרזאורוס נראה שהגיע בבגרות לגובה 6.2 מטר ולמשקל של 800–900 קילוגרם בקירוב ודומה בגודלו למגיארוזאורוס. ממצאים נוספים הגיעו לגובה 3.7 מטר ואף ל-1.7 מטר. הוא הצליח להשיג את הגמדיות עקב צמיחה איטית מהרבה של עצמות מאשר זאורופודים אחרים.
שני הדינוזאורים עברו גמדיות איים עקב הגעתם לאיים הקדומים של צפון גרמניה, אזור שכיום כולל הרים גבוהים והוא מזכיר מאוד את האי האצג מרומניה של הקרטיקון. בעבר אירופה הייתה מלאה באיים בתוך ימים רדודים וייתכן שכמה מהברכיוזאוריים הענקיים נדדו לעברם ועברו תהליך של גמדיות עקב המחסור במזון באיים. עדות נוספת לכך שהדינוזאור חי באיים הוא שנמצאו סביבו בעיקר שרידים של חיות ימיות. עקב מצחו הגבוה ושיניו המחודדות דמויות המעוין הוא זוהה כקרוב לברכיוזאורוס. מזונו התבסס על עלי עצים מחטניים.
הוא התקיים בשטחי איים רדודים של פחות מ-200,000 ק"מ. מרבית הממצאים באזור כללו ממצאי חיות ימיות כמו צבי ים, תנינאים ודגים וכן פטרוזאורים מעופפים, אך התגלו גם כמה דינוזאור כמו סטגוזאוריים ודיפלודוקיים גמדיים ולפחות 4 משפחות של תרופודים: הטורווזאורוס ממשפחת המגלוזאוריים, ממצאי אלוזאוריים קדומים, צרטוזאוריים ושיניים של פרטי דרומאוזאוריים. תרופודים אלה היו קטנים ולא עלו על אורך של 4 מטרים.
אולם ממצאים באזור לקראת סוף התקופה כללו עקבות רחבות של טורף גדול, ככל הנראה של אלוזאור נכחד, אשר כנראה הגיע עקב ירידת גובה פני הים והוא גרם אולי להכחדת הפאונה האנדמית.
איתן פטיגרו

איתן פטיגרו (נולד ב-16 ביולי 1981) הוא פוליטיקאי ישראלי. שימש ראש מועצת שוהם מאז נובמבר 2018 ועד מרץ 2024.
ביוגרפיה

פטיגרו נולד בלוד. נקרא על שם אחיה של אמו שנפל בקרב החווה הסינית במלחמת יום הכיפורים. בשנת 1994 עבר עם הוריו להתגורר בשוהם. הוא היה יושב הראש הראשון של מועצת הנוער בשוהם, והיה בין מקימי שבט הצופים ביישוב.
התגייס לצה"ל בשנת 1999, התקבל לקורס טיס, ושירת כטייס תובלה, ובהמשך כמדריך בבית הספר לטיסה. השתחרר בשנת 2007 בדרגת רב-סרן. פטיגרו עבד כטייס באל על, והטיס מטוסי בואינג 737 ובואינג 747.
פטיגרו למד באוניברסיטה הפתוחה וקיבל תואר ראשון בניהול. לאחר מכן המשיך לתואר שני במשפטים באוניברסיטת בר-אילן.
איתן כיהן כראש מטה מנכ"ל המשרד לפיתוח הנגב והגליל, המשרד לשיתוף פעולה אזורי, והמשרד לתשתיות לאומיות.
הוא אף שימש יועץ מקצועי לשר התשתיות הלאומיות לתחום הגז הטבעי.
בשנת 2008 החל לכהן כחבר במועצה המקומית שוהם ברשימת "שוהם שלנו" של ראש המועצה גיל ליבנה. בשנת 2011 נכנס לתפקיד ממלא מקום וסגן ראש המועצה. במסגרת פעילותו במועצה החזיק בתיק התכנון וההנדסה, והיה שותף לתכנון השכונות כרמים והדרים ביישוב. פטיגרו עמד בראשות ועדת המשנה לכנון ובניה, וועדת הנוער והצעירים. כמו כן כיהן כממלא מקום יו"ר החברה הכלכלית שוהם.
לקראת בחירות 2018 התמודד פטיגרו לראשות המועצה מטעם רשימת "שוהם שלנו", וזאת לאחר שליבנה פרש מראשות הרשימה והעביר את הנהגת הרשימה לסגנו פטיגרו. בבחירות זכה פטיגרו ל-63.73% מהקולות, ובכך נבחר לראשות המועצה. יריבו המוביל, גלעד רבינוביץ', קיבל רק כשליש מהקולות להן זכה פטיגרו.
ב-9 בספטמבר 2020 הודיע על הצטרפותו למפלגת דרך ארץ.
ביוני 2023, הודיע שלא יתמודד לכהונה נוספת, הוא המשיך בתפקידו עד הבחירות בפברואר 2024, עת שנבחרה דפנה רביד-רבינוביץ.
חיים אישיים

פטיגרו נשוי ללי-אור ואב לארבעה ילדים.
הערות שוליים

↑  איתן פטיגרו - טייס באל על, מ״מ וסגן ראש מועצת שוהם, באתר Maoz
↑  איתן פטיגרו | אודות, באתר Shoham
↑  ערוץ 7, איתן פטיגרו מצטרף למפלגת דרך ארץ, באתר ערוץ 7, 9 בספטמבר 2020
↑  ראש מועצת שוהם: "החלטתי לעזוב את התפקיד היוקרתי", באתר וואלה, 14 ביוני 2023
ערך זה הוא קצרמרבנושא אישים. אתם מוזמנים לתרום לוויקיפדיה ו.
איסרניה (נפה)

נפת איסרניה (באיטלקית: Provincia di Isernia) היא נפה בצפונו של מחוז מוליזה שבאיטליה. הנפה משתרעת על שטח של 1,529 קמ"ר, בירתה בעיר איסרניה ובשנת 2001 התגוררו בה 89,775 תושבים.
היא גובלת בנפת ל'אקווילה ובנפת קייטי במחוז אברוצו בצפון, בנפת קמפובאסו במחוז מוליזה בדרום, בנפת קזרטה במחוז קמפניה בדרום ובנפת פרוזינונה במחוז לאציו במערב.
אירופה סנטר

| --- | --- |

 מידע כללי
 סוג:  קומפלקס מבנים 
 כתובת:  שרלוטנבורג 
 מיקום:  שרלוטנבורג-וילמרסדורף 
 מדינה:  גרמניה 
 הקמה ובנייה
 תקופת הבנייה:  ?–1963
 תאריך פתיחה רשמי:  1963 
 אדריכל:  הלמוט הנטריך, הוברט פטשינג 
 סגנון אדריכלי:  אדריכלות מודרנית 
 מידות
 גובה:  103 מ' 
 קומות:  22 
 קואורדינטות:  52°30′16″N 13°20′20″E﻿ / ﻿52.504444°N 13.338889°E﻿ / 52.504444; 13.338889
  (למפת ברלין מוגדלת) אירופה סנטר(למפת ברלין רגילה) אירופה סנטר
 
אירופה סנטר (בגרמנית: Europa-Center) הוא מרכז משרדים ומרכז קניות בכיכר ברייטשייד שבברלין. המרכז נבנה בשנות ה-60 והפך לאחד מסמלי מערב ברלין. כיום המבנה מוגדר כמבנה בעל חשיבות היסטורית שנועד לשימור.
היסטוריה

במקום בו עומד כיום מרכז הקניות עמד מאז שנת 1916 ה"רומאנישס קפה" - "הקפה הרומאי" (בגרמנית: Romanisches Cafe) - אתר מפגש פופולרי לאנשי ספרות, אמנים ואנשי תיאטרון בתקופה זו. המבנה בו עמד בית הקפה נהרס בהפצצות חיל האוויר המלכותי בנובמבר 1943 במלחמת העולם השנייה.
לאחר חלוקת ברלין והקמת חומת ברלין בשנת 1961 עודדה עיריית מערב ברלין את שיקום מערב העיר ובניית בניינים מרשימים ורחבי היקף על מנת להפגין כלפי גרמניה המזרחית את עוצמתה של גרמניה המערבית.
סביב כיכר ברייטשייד החלו עבודות שיקום נרחבות (שכלל בין היתר בניית כנסייה חדשה במקום בו עמדה כנסיית הזיכרון על שם הקייזר וילהלם ששרידי מגדל הפעמונים ההרוס שלה הפכו לסמל של העיר ברלין).
איש העסקים הברלינאי קארל היינץ פפר מונה לפקח על עבודות השיקום. פפר פנה להוברט פטשניג (Hubert Petschnigg) ולהלמוט הנטריך (Helmut Hentrich) בבקשה לתכנן מרכז קניות ומשרדים בסגנון אמריקאי. בתכנון המרכז השתתף גם אגון איירמן - מתכנן כנסיית הזיכרון החדשה.
עבודות ההקמה החלו בשנת 1963 ומרכז הקניות והמשרדים נחנך ב-2 באפריל 1965 בנוכחות ראש עיריית ברלין המערבית וילי ברנדט.
מבני מרכז הקניות והמשרדים השתרעו על שטח של 80,000 מ"ר הכוללים מרכז קניות בן שתי קומות מעל הקרקע, קומת מרתף ושתי חצרות פנימיות, בית קולנוע, בית מלון, בניין מגורים, ומגדל משרדים בן 21 קומות בגובה 86 מטרים ששטחו 13,000 מ"ר. בעת בנייתו היה זה בניין המשרדים הגבוה בברלין. במבנה כ-100 חנויות ומסעדות, בהן מבקרים למעלה מ-20,000 מבקרים מדי יום.
יצירות אמנות

בראש מגדל המשרדים ניצב לוגו חברת מרצדס בנץ - כוכב בתוך עיגול. משקלו של סמל זה כ-15,000 ק"ג וקוטרו כ-10 מטרים. הסמל מסיים שתי הקפות בדקה וזוהר בלילה באמצעות 68 שפופרות פלואורסצנטיות המאירות אותו. אורכן הכולל של שפופרות אלה מגיע ל-680 מטרים.
בתוך המבנה שלוש יצירות אמנות מרשימות:
שעון הזמן הזורם (בגרמנית: Uhr der fließenden Zeit) שעון זה נמצא בחצר המערבית של המבנה, ומציג את השעה באמצעות מים צבעוניים הזורמים בתוך כדורי זכוכית וצנורות זכוכית. כל המים יוצאים מהמערכת מדי יום בשעה 13:00 בצהרים ו-1:00 בלילה, למעט הכדור המסמל את השעה אחת, ומים נוספים הזורמים דרך כדורי השניות, הדקות והשעות מראים את השעה תוך ניצול חוק כלים שלובים.
מזרקת הלוטוס - בחצר המזרחית של המבנה. נבנתה על ידי האמנים הפריזאים ברנרד בשה ופרנסואה בשה. יצירת אמנות זו הוזמנה עבור הגלריה הלאומית החדשה בשנת 1975 אולם בשנת 1981 הוחלט להוציאה מהגלריה, והיא הושאלה בלא הגבלת זמן לאירופה סנטר בשנת 1982. יצירת אמנות זו כוללת רכיבים נעים בתוך בריכה.
מזרקת העולם - מזרקה פיסולית בכניסה למבנה המציגה את התרבויות השונות שעל כדור הארץ.
בכניסה למבנה מוצב שעון ברלין.
מזרקת העולם
אירופה סנטר
איליה פרז

| --- | --- |

 לידה:  20 באוגוסט 1909 (יוליאני) רוסלאבל, Roslavlsky Uyezd, האימפריה הרוסית 
 פטירה:  22 ביוני 1994 (בגיל 84) מוסקבה, רוסיה 
 מקום קבורה:  בית העלמין קונצבסקויה 
 שם לידה:  איליה רבינוביץ'
 סוגה מועדפת:  סרט ילדים 
 מדינה:  ברית המועצות, רוסיה 
 תקופת הפעילות:  מ-1932 
 מקום לימודים:  האקדמיה לאמנויות התיאטרון בסנקט פטרבורג 
 פרסים והוקרה:  פרס ברית המועצות  אמן העם של הרפובליקה הסובייטית הפדרטיבית הסוציאליסטית הרוסית  עיטור הדגל האדום של העמל  אמן העם של ברית המועצות  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה 
 פרופיל ב-IMDb
 
איליה פרז (ברוסית: Илья Фрэз‏; 2 בספטמבר 1909 - 22 ביוני 1994) היה במאי קולנוע ותסריטאי סובייטי ממוצא יהודי. בשנת 1989 הוא קיבל תואר אמן העם של ברית המועצות.
קורות חיים

איליה פרז (רבינוביץ') נולד בשנת 1909 ברוסלבל למשפחה יהודית. כאשר הוא היה בן 12 אמו נפטרה ואביו התחתן שנית. למשפחה לא היה קשר לאמנות, אך ילדים היו כישרוניים בתחום. אחיו הבכור גריגורי רבינוביץ' היה שחקן תיאטרון הבימה והגיע עם הסגל לתל אביב (הופיע בשם במה צבי רפאל). אחותו הייתה רקדנית. אחיו הצעיר אלכסנדר אברמוב היה במאי ב"לנפילם".
בשנת 1927 איליה הצעיר נסע למוסקבה במטרה להתקבל ללימודי קולנוע, אך לא הצליח להתקבל ללימודים. הוא עבר ללנינגרד והתחיל לעבוד בחריטה (Fräser בגרמנית שבהמשך היה בסיס לשם במה). בערב הוא שיחק בתיאטרון של חובבים. בשנת 1928 הוא החל לימודי משחק אצל גריגורי קוזינצב.
בשנת 1931 פרז החל לעבוד כעוזר במאי ב"לנפילם". בשנת 1935 הוא סיים לימודי בימוי. הוא המשיך לעבוד לצד גריגורי קוזינצב ולאוניד טראוברג בסרטים של במאים אלו.
באביב 1941 פרז פונה מלנינגרד לאלמטי. בשנת 1943 הוא עבר לעבוד ב"אולפני גורקי". סרט עצמאי ראשון של פרז היה סרט לילדים שצולם בשנת 1945. בתקופת המאבק נגד קוסמופוליטיות פרז פוטר מעבודה. עד לשנת 1953 הוא עבר בתחום סרטי תעודה במוסקבה ובקייב.
בשנת 1953 פרז חזר ל"אולפני גורקי" והיה בין הבמאים המובילים בתחום סרטים לילדים ונוער. סרטיו זכו בפרסים בפסטיבל הסרטים של ונציה ובפסטיבל הסרטים הבין-לאומי במוסקבה. בשנת 1981 סרטו זכה בתואר "סרט השנה של ברית המועצות". בסך הכול הוא היה במאי של כ-20 סרטים. בחלק מסרטיו הוא היה שותף לתסריט.
פרז ניסה להיות סופר ילדים, בשנת 1949 יצא לאור יצירה משותפת עם יבגני שוורץ.
על פעילותו בתחום הקולנוע פרז קיבל פרס ברית המועצות (1974) ומספר עיטורים. בשנת 1989 הוא קיבל תואר אמן העם של ברית המועצות.
פרז היה נשוי 3 פעמים. בנו היה במאי קולנוע.
פרז נפטר בשנת 1994 במוסקבה ונטמן בבית העלמין קונצבסקויה.
איליה פיאטצקי-שפירו

| --- | --- |

 לידה:  30 במרץ 1929 מוסקבה, ברה"מ 
 פטירה:  21 בפברואר 2009 (בגיל 79) תל אביב-יפו, ישראל 
 שם לידה:  Илья́ Ио́сифович Пяте́цкий-Шапи́ро 
 ענף מדעי:  מתמטיקה
 מקום מגורים:  ברית המועצות, ישראל, ארצות הברית
 מקום לימודים:  הפקולטה למכניקה ולמתמטיקה של אוניברסיטת מוסקבה (1951)  האוניברסיטה הפדגוגית הממלכתית של מוסקבה (1954) 
 מנחה לדוקטורט:  Alexander Buchstab 
 מוסדות:  אוניברסיטת ייל (1977–1999)  אוניברסיטת תל אביב (1977–1999)  Keldysh Institute of Applied Mathematics (1958–1974)  אוניברסיטת מוסקבה (1965–1968) 
 תלמידי דוקטורט:  Ernest Vinberg, Jiang-Ping Jeff Chen, Andrei Reznikov, דוד סודרי, Ravi Raghunathan, Ze'ev Averbuch, בת' שרון סמואלס, משה ברוך, James Cogdell, Kim Ju-lee, מינה טייכר, Andrei Toom, זאב רודניק, Leonid Vaserstein, בוריס מוישזון, Simon Gindikin 
 פרסים והוקרה:  מלגת גוגנהיים (1992)  פרס ישראל (1981)  פרס וולף למתמטיקה (1990) 
 תרומות עיקריות
 בפיתוח טור פורייה וקישור תורת הפונקציות האוטומורפיות עם תורת המספרים
 
איליה פיאטצקי-שפירו (ברוסית: Илья Иосифович Пятецкий-Шапиро; ‏30 במרץ 1929 – 21 בפברואר 2009) היה פרופסור למתמטיקה וחתן פרס ישראל בתחום לשנת 1981.
קורות חיים

פיאטצקי-שפירו נולד במוסקבה שבברית המועצות למשפחה יהודית מסורתית. בשנת 1954 סיים את לימודיו במתמטיקה באוניברסיטת מוסקבה והוסמך כדוקטור. בשלוש השנים שלאחר סיום לימודיו עבד בשירות הממשלה.
בין השנים 1958—1974 עבד במכון מוסקבה למתמטיקה שימושית ובמקביל, בשנים 1965—1973, כפרופסור באוניברסיטת מוסקבה. באותה תקופה השיג תוצאות מוקדמות שהשתלבו בתוכנית לנגלנדס, וקנה לו שם בעולם המתמטיקה. הוא הוזמן להרצות בקונגרס העולמי למתמטיקה בשנים 1962 ו-1966. באותה תקופה הוזכר כמועמד לפרס לנין, ועם זאת, ב-1974, לאחר שביקש לעלות לישראל, היה מסורב עליה ופוטר מכל משרותיו. בשנת 1976 עלה לישראל, והצטרף לסגל האקדמי של אוניברסיטת תל אביב. פרש לגמלאות בשנת 1997, אך המשיך לעבוד מטעם אוניברסיטת ייל, בה החל לעבוד בשנת 1977. הוזמן להרצות בקונגרס העולמי שוב, בשנים 1978 ו-2002.
תרומתו העיקרית של פיאטצקי-שפירו לתחום המתמטיקה היא בפיתוח של טורי פורייה עבור פונקציות אוטומורפיות בכמה משתנים, במסגרת תורת המספרים. בין הישגיו העיקריים: פתרון בעיית סלם, פתרון בעיית טורל, פתרון בעיית משטחי K3 שהעלה אטלה סלברג, וכן הרחבת תורת הפונקציות האוטומורפיות לקונטקסט הכללי של חבורות לי.
פיאטצקי-שפירו נבחר בשנת 1978 לאקדמיה הלאומית הישראלית למדעים. בשנת 1981 הוא זכה בפרס ישראל למתמטיקה ובשנת 1990 בפרס וולף. נפטר ב-21 בפברואר 2009, חודש לפני יום הולדתו ה-80.
אוראלאן אליסטה

אוראלאן אליסטה (ברוסית: Футбольный клуб «Уралан» Элиста) הוא מועדון כדורגל רוסי מהעיר אליסטה, בירת קלמיקיה. הוקם ב-1958 לראשונה בשם "אוראלאן" אם כי פורק מספר פעמים מאז. בגלגולו האחרון הוקם בשנת 2021. המועדון זכה באליפות ליגת המשנה הרוסית בכדורגל בעונת 1997 והתמודד בליגת העל הרוסית בכדורגל במשך מספר עונות. בעונת 1999/2000 הקבוצה העפילה עד לשלב חצי גמר הגביע הרוסי בכדורגל.
אטימולוגיה

לקבוצה הוענק השם אוראלאן שמשמעותו בקלמיקית "קדימה".
היסטוריה

המועדון הוקם לראשונה ב-1958 על ידי פועלי מפעל הרכבים מספר 9 של חברת "קלמסטרוי" בעיר אליסטה. הקבוצה השתתפה באליפויות הרפובליקה בקלמיקיה וזכתה בגביעי קלמיקיה עד 1966. ב-1967 התמודד המועדון בליגה ב', הליגה הסובייטית השנייה. בעונת 1991 סיימה הקבוצה במקום השני בליגה ועונה לאחר מכן הייתה ממייסדות ליגת המשנה הרוסית.
ב-1997 הייתה לאלופת ליגת המשנה והעפילה לראשונה לליגת העל הרוסית. הישג השיא של הקבוצה היה מקום 8 בליגה הבכירה. הקבוצה התמודדה בליגה הבכירה במשך 3 עונות ובעונת 2000 בליגת העל הרוסית סיימה במקום האחרון ונשרה לליגת המשנה. בסוף העונה סיימה כסגנית אלופת ליגת המשנה וחזרה לליגה הבכירה אך לא החזיקה מעבר לשתי עונות ובעונת 2003 בליגת העל הרוסית נשרה שוב. בעונת 2004 נקלעה הקבוצה לקשיים פיננסיים ופורקה.
בשנת 2005 הוקמה מחדש בשם מועדון הכדורגל אליסטה. הקבוצה החלה להתמודד בליגה החובבנית וסיימה במקום השני באזור שלה בעונת הבכורה שלה והעפילה לליגה הרוסית השנייה, אך שוב נתקלה בקשיים פיננסיים ובסוף 2006 פורקה שוב. הקבוצה הוקמה מחדש ב-18 במאי 2014 בחסות ממשלת קלמיקיה והחלה להתמודד באזור צפון הקווקז-דרום רוסיה של הליגה הרוסית השלישית. ברם, ב-2015 הקבוצה פורקה שוב.
במאי 2021 ממשלת קלמיקיה יזמה שוב את הקמת המועדון מחדש, שהחל להתמודד בליגה השלישית בעונת 2021 וסיימה את העונה במקום השביעי.
אצטדיון הקבוצה

הקבוצה מארחת את משחקיה באצטדיון העירוני "אוראלאן" שעד שנת 1998 נקרא בשם אצטדיון ספרטק. תכולתו מגיעה ל-10,300 מושבים והוא ממוקם ברחוב לנין 218 בעיר אליסטה.
גלריה

סמל קבוצת אליסטה בשנים 2005-2006
לוגו הקבוצה עד 2015.
אצטדיון אוראלאן בעיר אליסטה.
תארים

זכייה (1): 1997
הערות שוליים

↑  Клуб «Уралан» возвращается
↑  Калмыцкая футбольная команда «Уралан» заявлена в третьем дивизионе
↑  Профиль «Уралана»-д на сайте wildstat.ru
אוסטין מטילסון

| --- | --- |

 לידה:  10 במרץ 1985 (בן 39) ברקלי, קליפורניה, ארצות הברית 
 שם במה:  אוסטין דראבן אוסטין מוריסון ג'ודאס דבלין ג'ודאס דראבן ויבורה לוצ'סאורוס
 משקל:  110 ק"ג
 גובה:  2.01 מטר
 מקום מגורים:  לוס אנג'לס, קליפורניה, ארצות הברית
 לאום:  ארצות הברית 
 קריירה מקצוענית:  2009–הווה (כ־15 שנים)
 ליגות:  AEW
 
אוסטין מטילסון (באנגלית: Austin Matelson; נולד ב-10 במרץ 1985) הוא מתאבק אמריקאי ואישיות טלוויזיונית המופיע בארגון ההיאבקות All Elite Wrestling‏ (AEW). הוא ידוע בעיקר בזכות עבודתו בארגון ההיאבקות Lucha Underground בשם הבמה ויבורה וגם בשם לוצ'סאורוס כמתאבק עצמאי ובארגון AEW. בעבר, הוא היה חלק מארגון ה-WWE, שבו הופיע בשם ג'ודאס דבלין בתוכנית NXT. הוא היה דייר בעונה ה-17 של תוכנית הריאליטי האח הגדול, בה סיים במקום החמישי. מטילסון למד באוניברסיטת קליפורניה, נורת'רידג', וסיים לימודי תואר ראשון ותואר שני בהיסטוריה של ימי הביניים.
קריירת היאבקות מקצועית > WWE‏ (2012–2014)

בשנת 2012 חתם מטילסון על חוזה בארגון WWE ונשלח להתאמן בליגת ההיאבקות FCW שם קיבל את שם הבמה ג'ודאס דבלין. ב-1 באוגוסט 2012, הוא ערך את הופעת הבכורה שלו ב-FCW עם קורי גרייבס והם ניצחו את בריילי פירס ו-CJ פארקר. בשנת 2012, ארגון ה-FCW הפך לליגת הפיתוח NXT ודבלין הופיע בעיקר במופעים מקומיים. מטילסון שוחרר בשנת 2014 לאחר פציעה קשה בירך.
קריירת היאבקות מקצועית > קריירה עצמאית (2016–2019)

מטילסון חזר לענף ההיאבקות המקצועית בשנת 2016, לאחר שלא הופיע מאז שחרורו מארגון WWE. ב-17 ביוני 2016, הוא ערך את קרב הבכורה שלו בארגון ההיאבקות Millennium Pro Wrestling תחת שם הבמה אוסטין דראבן, כשרשם ניצחון על ראיין ג'יי מוראלס. ב-30 בספטמבר 2016, תחת שם הבמה ג'אסט ג'ודאס, הוא ניצח את דני דיביין וזכה באליפות MPW במשקל כבד.
קריירת היאבקות מקצועית > Lucha Underground‏ (2016–2018)

בחודש מאי 2016, מטילסון ערך את הופעת הבכורה שלו בארגון לוצ'ה אנדרגראונד כחלק מקבוצת שבט הזוחלים, כשהוא עטה מסכה והופיע בשם הבמה ויבורה. ב-7 במאי 2016, ויבורה, יחד עם פינדר ודראגו זכו באליפות השלשות של לוצ'ה אנדרגראונד. הקבוצה איבדה את תואר האליפות לדאנטה פוקס, קילשוט והמאק. בפרק של לוצ'ה אנדרגראונד ששודר ב-18 ביולי 2018, ויבורה ניצח את ג'וני מונדו. בפרק של לוצ'ה אנדרגראונד ששודר ב-1 באוגוסט 2018, הדמות ויבורה "נהרגה" בעריפת ראש על ידי טאיה ואלקירי.
מטילסון החל להשתמש בדמות ויבורה גם מחוץ ללוצ'ה אנדרסגראונד ושינה את שם הבמה שלו ללוצ'סאורוס. ב-17 וב-18 בנובמבר 2017, מטילסון התאבק באירוע של ארגון ההיאבקות House of Hardcore תחת שם הבמה זה וניצח את אלכס ריינולדס בלילה הראשון וניצח גם בלילה השני בקרב משולש את מאט רידל ואת וילי מאק.
קריירת היאבקות מקצועית > All Elite Wrestling‏ (2019–היום)

ב-25 במאי 2019, מטילסון ערך את הופעת הבכורה שלו בארגון ההיאבקות All Elite Wrestling‏ (AEW) במסגרת אירוע השלם וצפה Double or Nothing כחלק מקרב הקזינו באטל רויאל. הוא היה אחד משלושת המתאבקים האחרונים שנותרו בקרב, לפני שהודח על ידי אדם פייג'. שלושה ימים לאחר מכן, התפרסם כי הוא חתם בחברה תחת שם הבמה לוצ'סאורוס. כעבור חודשיים, הוא הצטוות עם ילד הג'ונגל לקרב זוגות משולש באירוע Fight for the Fallen, שבו הפסידו לדארק אורדר (איוול אונו וסטו גרייסון); קרב זה כלל בנוסף את אנחליקו וג'ק אוואנס. באירוע All Out, לוצ'סאורוס, יחד עם ילד הג'ונגל ומרקו סטאנט הופיעו לראשונה תחת השם "Jurassic Express", כשהם נחלו הפסד ל-SoCal Uncensored (כריסטופר דניאלס, פרנקי קאזריאן וסקורפיו סקיי). באירוע Fight for the Fallen (2020), שנערך ב-15 ביולי, ג'וראסיק אקספרס הפסידו בקרב שלושה נגד שלושה ל-The Elite (קני אומגה, מאט ג'קסון וניק ג'קסון). ב-20 באוגוסט בפרק הספיישל The First Dance של התוכנית השבועית Rampage, ג'וראסיק אקספרס ניצחו את פרייבט פארטי (אייזיאה קאסידי ומארק קוון). במופע המקדים לאירוע All Out, שנערך ב-5 בספטמבר, ג'וראסיק אקספרס (ג'ונגל בוי ולוצ'סאורוס) ובסט פרנדס (אורנג' קאסידי, צ'אק טיילור ווילר יוטה) ניצחו את הארדי פאמילי אופיס (מאט הארדי ופרייבט פארטי) וההייבריד 2 (אנחליקו וג'ק אוואנס). ב-5 בינואר 2022 בפרק של התוכנית Dynamite, ג'וראסיק אקספרס ניצחו את הלוצ'ה בראדרס (פנטה אל זרו מיידו וריי פיניקס) וזכו באליפות הזוגות של AEW. הם רשמו הגנה מוצלחת על חגורות האליפות ב-28 בינואר 2022 בפרק של התוכנית Rampage לאחר שניצחו את פרייבט פארטי (אייזיאה קאסידי ומארק קוון). באירוע Revolution, שנערך ב-6 במרץ, ג'וראסיק אקספרס שמרו על חגורות האליפות במסגרת קרב זוגות משולש מול reDRagon (בובי פיש וקייל אוריילי) ואת היאנג באקס (מאט ג'קסון וניק ג'קסון).
האח הגדול

בקיץ 2015 מטילסון התמודד בעונה ה-17 של האח הגדול. הוא הודח במהלך השבוע ה-12 וסיים במקום החמישי הכולל.
חיים אישיים

לפני שהחל את לימודיו באוניברסיטת קליפורניה בנורת'רידג', מטילסון למד בחינוך ביתי. הוא סיים שני תארים בהיסטוריה, תואר ראשון בשנת 2008 ותואר שני בשנת 2010, בהתמחות בספרות ימי הביניים. כששהה בבית האח הגדול, מטילסון ניהל מערכת יחסים עם ליז נולן. מערכת היחסים ביניהם נמשכה חמישה חודשים, לפני שנפרדו בפברואר 2016.